Davide Calandra

**Davide Calandra**, nado en Turín o 21 de outubro de 1856 e finado na mesma cidade o 8 de setembro de 1915, foi un escultor, ebanista e deseñador de moedas italiano.

## Traxectoria 
### Primeiros anos e formación 
Davide Calandra naceu nunha familia acomodada de Turín, o 21 de outubro de 1856, fillo de Malvina Ferrero e de Claudio Calandra, un recoñecido avogado e enxeñeiro hidráulico que tamén exercía como arqueólogo e era un destacado coleccionista de armas antigas. O irmán máis vello de Davide, o escritor Edoardo Calandra, é recoñecido pola súa novela *La bufera*, un exemplo de ficción histórica.

Logo de completar a súa educación secundaria, Davide Calandra completou a súa formación artística na *Accademia Albertina*, en Turín, onde tivo como profesores os escultores Alfonso Balzico (1825-1901) e a Odoardo Tabacchi (1831-1905).

En 1875 alistouse como voluntario no rexemento *Savoia Cavalleria* do corpo de Cabalaría do exército italiano,

### Carreira artística 
En 1880, calandra participou na Exposición de Belas Artes de Turín co esbozo en xeso dunha das súas primeiras esculturas, *Le veglie di Penelope*. Na Exposición Nacional de Turín de 1884 expuxo outras tres obras (*Giuda*, *Tigre reale* e *Fior di Chiostro*) coas que acadou sona como escultor.

A partir dos seus primeiros éxitos nas exposicións de belas artes, Calandra comezou a gañar concursos e a recibir numerosas encargas para a elaboración de esculturas públicas, entre elas os monumentos a Garibaldi en Milán (1885) e en Parma (1893), o monumento ao príncipe Amadeu de Aosta en Turín (1902), o monumento a Giuseppe Zanardelli en Brescia (1909) ou o monumento a Bartolomé Mitre en Buenos Aires (1910).]]

Á marxe da escultura, Davide Calandra elaborou tamén os deseños das moedas dunha lira, de dúas liras e de cinco lira emitidas pola Casa da Moeda de Roma entre 1908 e 1917, a nome de Vítor Manuel III (1900-1946).

Calandra ocupou tamén diversos cargos institucionais. Entre eles, en 1893 foi nomeado membro da Xunta Superior de Belas Artes, en 1902 foi elixido concelleiro de Turín,

## Escolma de obras 

Ficheiro:Davide calandra, piemonte reale 1692, 1892.jpg|*Piemonte reale 1692* (1892).
Ficheiro:Il monumento a Giuseppe Garibaldi a Parma, dello scultore Davide Calandra (xilografia).jpg|Monumento a Garibaldi en Parma (1893).
Ficheiro:Gabinio.Torino-Monumento Al Conquistatore, Di Davide Calandra, Ex Palazzina Chiesa, Corso Vittorio Emanuele II CM40.jpg|*Il Conquistatore* (1904).
Ficheiro:Torino, monumento ad Amedeo di Savoia (04).jpg|Monumento a Amadeu I de Savoia en Turín (1902).
Ficheiro:Statue Équestre Roi Umberto - Rome (IT62) - 2021-08-30 - 3.jpg|Monumento a Humberto I, Roma (1915-1926).
Ficheiro:Monumento a Giuseppe Zanardelli dettaglio da Sud Via XX settembre Brescia.jpg|Monumento a G. Zanardelli en Brescia (1909).

## Notas 
## Véxase tamén 
### Bibliografía 
* Bossaglia, R. (1973). "[Calandra, Davide](https://www.treccani.it/enciclopedia/davide-calandra_(Dizionario-Biografico)/)". En *Dizionario Biografico degli Italiani*. Vol. 16. Istituto dell'Enciclopedia Italiana, Roma.
* Botta, L. (2010). "I gessi del Calandra". En *Il Saviglianese*. 16 de decembro. Páxinas 26.
* Forrer, L. (1924). "". En *Biographical dictionary of medallists*. Supl. 1. Spink & Son., Londres. Páxina 145.
* Gubernatis, A. (1889). "". En *Dizionario degli Artisti Italiani Viventi: pittori, scultori, e Architetti.* Successori Le Monnier, Florencia.
* Ricci, C. (1916). *Davide Calandra scultore, MDCCCLVI-MCMXV*. Alfieri & Lacroix, Milán.
* Ricci, C. (1930). "[Calandra, Davide](https://www.treccani.it/enciclopedia/davide-calandra_(Enciclopedia-Italiana)/)". En *Enciclopedia Italiana*. Istituto dell'Enciclopedia Italiana, Roma.
* Thovez, E. (1902). "Artisti contemporanei: Davide Calandra". En *Emporium*. Vol. XV. Nº 89. Páxinas 325-344.

### Ligazóns externas 
* Gipsoteca Davide Calandra (*Museocivicosavigliano.it*)